El país entró na historia mundial nel sieglu XVI, cuando el tráficu d'esclavos, que yera vezu na zona, entamó a integrase no que se conoz como'l sistema de comerciu triangular. Nelli, les manufactures europees yeren cambiaes n'África por esclavos, que dempués yeren vendíos n'América, que pagaba coles materies primes (colleches d'algodón y otros productos) que valíen pa facer manufactures n'Europa. Demientres trés sieglos, del XVI al XVIII, el sistema funcionó ensin perda de soberanía pa los territorios africanos.